**Aventura de ciocolată de Eduard Jurist**

  Într-o zi, când tata și mama erau plecați de acasă, iar bunica moțăia într-un fotoliu, am hotărât să pun mâna pe tot ce nu aveam voie. Mai întâi am pus mâna pe pisică. Știam că n-am voie, fiindcă are microbi. Apoi am pus pe nas ochelarii tatei, dar m-am speriat când am văzut o bunică atât de mare. Pe urmă am apăsat butonul lămpii de masă. Era plăcut când lumina se aprindea și se stingea. Am mai pus mâna pe o mulțime de lucruri, dar nu s-a întâmplat nimic care să merite a fi povestit.

 În cele din urmă, am găsit cutia cu ace, nasturi și foarfece. Mi-am adus aminte de poezie compusă de mama: Ace, foarfeci, ochelari / Nu sunt pentru preșcolari.

       În cutie erau o mulțime de nasturi ce puteau fi orice: soldați, animale sau nasturi. Găsesc acolo și un nasture care era un buton. Și cum în poezie nu se spunea nimic despre nasturi am apăsat pe el. M-am pomenit deodată pe un cosmodrom. O rachetă era gata de plecare. Am urcat în fugă și am intrat în cabină.

       M-am așezat în fotoliul din fața tabloului de bord și am apăsat un buton albastru. Racheta s-a smuls de pe Pământ. Acum zburam spre o țintă necunoscută, unde mă așteptau o mulțime de suprize. Surpriza cea mai plăcută era să ajung pe o planetă de ciocolată, locuită de ființe de ciocolată.

       Și, fără să-mi dau seama, am ajuns pe planeta de ciocolată. Peste tot erau munți de ciocolată, cratere de ciocolată și mlaștini clocotitoare cu cremă de ciocolată. Erau și orașe de ciocolată. Le-am vizitat pe rând.

       Un soare galben de poleială întreținea viața. Am intrat într-o clădire uriașă, circulară. Un tort de ciocolată de toată frumusețea.

       Eram obosit de atâta mers și un gând nu-mi dădea pace: Ce-ar fi să mănânc și eu o bucată de ciocolată? Am înghițit în sec și m-am stăpânit.

       Un cosmonaut adevărat nu poate face nimic până nu apasă un buton. Trebuie să găsesc sala mare a butoanelor. Sala am găsit-o, dar cineva fusese aici înantea mea și mâncase butoanele de ciocolată. Acum nu mai era nimeni. M-am gândit că, în cazul acesta, voi mânca și eu un balcon care nu mai trebuia.

       Barele din ciocolată forjată ale balconului erau dintr-un aliaj de fistic și susan necunoscut pe Pământ. Pretutindeni pe unde am fost, am gustat din toate câte puțin.

      Și pentru că orice aventură are o învățătură, am dat și eu peste ea. Da, oamenii de pe Terra au dreptate: Lăcomia strică omenia.

      Într-un galantar era un nasture de ciocolată. Și cum pe mine mă încântaseră nasturii, l-am luat și am mușcat din el. Nesăbuința mea mi-a fost de ajuns. Într-o clipă, toate din jurul meu dispăruseră ca prin farmec și m-am trezit din nou acasă, cu nasturele mamei în mână. Tocmai atunci intrau în casă mama și tata. Cum m-au văzut, au strigat într-un glas:

      - Nu pune mâna!

**Citește cu atenție textul și răspunde la întrebări:**

1. Autorul textului se numește\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Titlul textului este\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Timpul acțiunii este\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Locul acțiunii este\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

6. Personajele textului sunt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Unde era băiatul? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8. Ce a găsit el? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9. Unde a plecat racheta de pe cosmodrom? \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. Ce a văzut pe planeta pe care a ajuns? \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. După ce a mușcat din nasturele de ciocolată, ce s-a întâmplat?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Desparte cuvintele în silabe:

nasturi = \_\_\_\_\_\_\_\_\_\_\_\_\_\_\_\_     cosmodrom = \_\_\_\_\_\_\_\_\_\_\_\_\_\_\_\_\_

rachetă = \_\_\_\_\_\_\_\_\_\_\_\_\_\_\_      planeta = \_\_\_\_\_\_\_\_\_\_\_\_\_\_\_\_\_\_\_\_\_

mlaștini = \_\_\_\_\_\_\_\_\_\_\_\_\_\_\_      înghițit = \_\_\_\_\_\_\_\_\_\_\_\_\_\_\_\_\_\_\_\_\_

 